als_Latn dik_Latn sag_Latn
Asport – Bento cek fundin. Pas humbjes me Shqipërinë, tekniku i Portugalisë humbet edhe “ndeshjen” me Federatën. 45-vjecar është shkarkuar nga detyra. Lajmi konfirmohet nga portali portugez “Publico” që bën me dije se mes trajnerit dhe Federatës është arritur sot një marrëveshje për prishjen e kontratës.
Shqipëria i shkakton humbjen e dytë në pak ditë Paulo Bentos, mund të thuhet kështu pasi Bento tashmë është “flakur” nga përfaqësuesja. 45-vjecari kishte një kontratë deri në vitin 2016-të me Portugalinë, po sic e cilëson dhe portali portugez humbja (0-1) me Shqipërinë nuk është përtypur jo vetëm nga tifozët por edhe nga vetë Federata që ka vendosur të veprojë.
“Federata Portugeze e Futbollit ka vendosur sot të përfundojë marrëdhënien kontraktuale me Paulo Benton. Ky ishte një vendim i arritur mes Departamentit të Federatës dhe vetë teknikut” – citohet të ketë shpjeguar agjenti Fernando Gomez nga portali portugez “Publico”.
Paulo Bento debutoi si trajner i kombëtares portugeze në tetor të 2010-ës gjatë ndeshjes kualifikuese për Euro 2012-të kundrejt Danimarkës, ndeshje të cilën Portugalia e fitoi 3-1. Që atëherë e deri më sot Bento e kishte drejtuar Portugalinë në 46 ndeshje, nga të cilat nxorri 25 fitore, 11 barazime dhe 9 humbje, nga të cilat humbja e 9-të ajo e shkaktuar nga Shqipëria të dielën e kaluar, duket se ka qenë fatalja.
Me ndeshjen e radhës të parashikuar më 14 tetor kundrejt po Danimarkës, përfaqësuese kundrejt të cilës debutoi Bento, Federata Portugeze e Futbollit thuhet se po punon për të zgjidhur sa më shpejtë situatën e cila mund të ndikojë në performancën e përfaqësueses, ndërsa emri i pasardhësit pritet në ditët në vazhdim.
You must be logged in to post a comment Login
als_Latn als_Latn als_Latn als_Latn als_Latn eng_Latn